Document ID: /roh_data/filtered/fineweb-2-filterrobots_roh.jsonl.gz/29503

En il flum Poschiavino datiers da Brusio èn vegnids chattads ils 8 e 9 d'avust totalmain 97 peschs crappads. Quai ha communitgà l’Uffizi da chatscha e pestga dal Grischun. In pestgader haja fatg attent sin ils animals crappads.
Polizia intercurescha motiv
Ins haja chattà ils peschs tranter il chanal d’affluenza da la serenera da Brusio ed il cunfin cun l’Italia sin ina lunghezza da radund in kilometer dal flum Poschiavino. Daco ch’ils peschs sajan crappads, na saja anc betg cler. In connex cun la serenera na saja però betg da sclauder. Las autoritads talianas n’hajan betg chattà ulteriurs peschs.
La Polizia chantunala investighescha en chaussa.
Ord l'archiv:
RR novitads 10:00